Mali o Mwingijisha mu Mwingilo Wenu Afuma Pi?
Mwingilo wetu wa kusapwila utundaikwa kikatakata na mibingu ya kwitemenwa ifuma ku Bakamonyi ba kwa Yehoba. Pa kupwila kwetu kafwako upitamo na kutambula mali ne, kabiji kechi betukanjikizha kupana bya bujikumi ne. (Mateo 10:
Mwingilo wetu wingilwa bulongo mambo kechi tuji na bantangi botupa mali ne. Kabiji Bakamonyi ba kwa Yehoba kechi batambula mfweto pa kuya ku nzubo ku nzubo ne, kabiji mapunzha etu a kupopwelamo akilamo mutengo ne.
Mibingu yo batuma ku ofweshi wa musampi wa Bakamonyi ba kwa Yehoba bakwashishamo baponenwa na bya malwa biponakotu bine, kukwasha bamishonale ne bakalama benda, kushimika mazubo a kupwijilamo a mu byalo byayanda, kupulinta ne kutwala ma Baibolo ne mabuku akwabo a bwina Kilishitu.
Muntu mwine ye wafwainwa kufuukula kupana ku bibena kukebewa pa kipwilo ne ku mwingilo wa ntanda yonse nangwa ku byonse bibiji. Kipwilo kibulañana sawakya wa mali ajipo pa kuba’mba bonse mu kipwilo bayuke.
bem_Latn bem_Latn lua_Latn bem_Latn bem_Latn